《和柳子厚诗十七首 其十五 野人致紫竹栽手植方丈后》
宋代·程俱

名山昔远游，老罢无复睹。永怀避世士，往往寄农圃。

移家白云根，及此未春雨。桃梅足新栽，把玩喜欲舞。

可无紫琅玕，叶作翠凤羽。宠光松菊径，萧散烟霞聚。

雌雄比嶰谷，颜色盖南浦。龙鞭虽未行，玉茁亦已吐。

咄嗟勿留情，万物乃吾府。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。